Den Vest-Sjællandske Avis, 1829-08-18
Den Norske Rigstidende meddeler en Forklaring over Landets Financer for Aaret 1828. Statsindtægterne udgjorde i dette Aar 689,850 Sølv Species, og 2,323,297 Speciessedler, desuden var den contante Beholdning fra 1827 efter Stats beregningen 136,810 Sølvspecier og 342,272 Speciesedler. Udgiften i 1828 udgjorde 720, 973 Sølv specier og 2,301,694 Speciesedler. - J Stockholm afbrændte om Natten til den 20de Juni den meget store Reberbane, som tilhører Hr. Siøsted, tilligemed alle Magaziner og Forraad, hvorved han ogsaa selv tilsatte Livet. - En Kgl. Fransk Forordning af 31te Juli tillader at Pave Pius den 8des apostoliske Skrivelse af 18de Juni angaaende Jubilæet maae paa sædvanlig Maade publiceres i hele Kongeriget, dog uden at erkiende de deri indeholdte Clausuler og Udtryk, som stride imod Constitutionen, Kongerigets Love og den Gallikanske Kirkes Friehed. - Pave Pius den 8de skal ledes af Cardinal Albani og udvise en Gregor den 7des Jntolerante, især declamerer han heftig i sin Bulle imod bibelselskaberne. Jmedens Paven udstæder sin intolerante Bulle, saa er en nye deistisk eller theophilantropisk Sekt opstaaet i Paris, som kalder sig Culte modele (det er, en Mønster-Cultus). Den daterer sin Tidsregning fra Sokrates Henrrettelse. Den bekiendte Advocat Jsambert staaer i Spidsen derfor, (dette kommer der ikke En Neapolitansk Coureer har noget ud af). bragt Kongens Samtykke til Prinsesse Marie Christines af Neapel og Kongens af Spaniens Formæling. Der berettes fra München under 2den August, at den 28de havde Marqvien af Barbacena sin Tiltrædelsesaudience hos Hertuginden af Leuchtenberg; han forærede Prinsessen fra Keiseren dennes Portrait besat med 15 kostbare Brillanter af en udmærket Størrelse. Den 2den August om Eftermiddagen fandt den høitidelige Formæling Sted, som blev foretaget af den pavelige Nuntius. Prinsessens Onkel, Hertug Carl af Baiern, stod for Brudeskammelen i Keiserens Sted. Den Keiserlige Ambassadeur, Marqvien af Barbacena, har oprettet i sin Herres Navn til Dagens Forherligelse, en Stiftelse paa 40,000 Gylden, hvoraf fattige faderløse Piger skulle erholde Udstyr paa Formælingsdagen. Den nye Keiserinde afreiser fra München den 4de August under Navn af en Hertuginde af Sta Cruz. - Den Portugisiske Geistlighed skal allerede have proponeret Don Miguel at indføre Jnqvisitionen. De nyeste Efterretninger over London fra Portugal indeholde, at der hersker store Cabaler ved det Portugisiske Hof imellem Enkedronningen og det saakaldte moderate Partie. Der herske betydelige Sygdomme, i Portugal; men man troer ikke at det er Pesten Hertuginden af Cumberland og hendes Søn, Hr. Prins Georg ere ankomne til London. O'Connel er bleven valgt til Repræsentant i Parlamentet for Grevskabet Clare uden mindste Jndsigelse. - Hr. Gurnens Dampvogn var næsten bleven ødelagt ved et Opløb i Staden Bath, da Vognmændene meente at denne nye Opfindelse vilde berøve den deres Levebrød. Maskineriet ved disse Vogne skal overgaae al Forventning, og det kan ikke omtvivles, at saadanne Vogne ville snart blive brugte paa alle Landeveie. - Den nye Gouverneur i Ostindien, Lord Bentin, indfører store Forandringer og et System, som strider aldeles imod den Ostindiske Regierings sædvanlige Regieringsmaaade.